STA ออกหุ้นกู้ 2 พันลบ. ดบ.สูง 2.75% ขายสถาบัน-รายใหญ่ 19-21 ก.ค.นี้
STA ออกหุ้นกู้ 2 ชุด วงเงิน 2 พันลบ. ดบ.สูงสุด 2.75% ลุยขายสถาบัน-รายใหญ่ 19-21 ก.ค.นี้ ฟากทริสเรทติ้งให้เรทติ้ง "A-"
16 ก.ค. 2564

บริษัท ศรีตรังแอโกรอินดัสทรี จำกัด (มหาชน) หรือ STA ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ของบริษัท ครั้งที่ 2/2564 มูลค่ารวมไม่เกิน 2,000 ล้านบาท ได้แก่
ชุดที่ 1 เสนอขายไม่เกิน 1,500 ล้านบาท อายุ 3 ปี ครบกำหนดไถ่ถอนปี 2567 อัตราดอกเบี้ยคงที่ 1.79% ต่อปี ชำระดอกเบี้ยทุกๆ 6 เดือนตลอดอายุหุ้นกู้
ชุดที่ 2 เสนอขายไม่เกิน 500 ล้านบาท อายุ 4 ปี ครบกำหนดไถ่ถอนปี 2568 มีอัตราดอกเบี้ยคงที่ 2.75% ต่อปี ชำระดอกเบี้ยทุกๆ 6 เดือนตลอดอายุหุ้นกู้
โดยบริษัทจะเสนอขายให้แก่ผู้ลงทุนสถาบัน และ/หรือ ผู้ลงทุนรายใหญ่ ในระหว่างวันที่ 19-21 ก.ค.64 ผ่านธนาคารไทยพาณิชย์ ซึ่งเป็นผู้จัดการการจัดจำหน่ายหุ้นกู้
ด้านบริษัท ทริสเรทติ้ง จำกัด อันดับความน่าเชื่อถือของหุ้นกู้อยู่ที่ “A-” แนวโน้มอันดับเครดิต “คงที่” เมื่อวันที่ 18 มิ.ย.64
ทั้งนี้ บริษัทมีวัตถุประสงค์จะนำเงินที่ได้จากการเสนอขายหุ้นกู้ครั้งนี้ไปใช้เป็นเงินทุนหมุนเวียนในการดำเนินธุรกิจ